Source: http://www.kosorin.sk/rokovaci-poriadok-obecneho-zastupitelstva-obce-kosorin.phtml?id3=86069
Timestamp: 2019-03-20 15:33:50+00:00

Document:
> Samospráva > SMERNICE > Rokovací poriadok Obecného zastupiteľstva obce Kosorín
ROKOVACÍ PORIADOK Obecného zastupiteľstva v Kosoríne.
Obecné zastupiteľstvo v Kosoríne na základe § 11 ods (4) pismeno k) a § 12 ods (12) zákona č. 369/1990 Z. z. o obecnom zriadení v znení zmien a doplnkov.
Obecného zastupiteľstva v Kosoríne.
(2) Obecné zastupiteľstvo vo svojej rozhodovacej činnosti vychádza zo zákona SNR č. 369/1990 Zb. o obecnom zriadení v znení zmien a doplnkov (ďalej len „zák. č. 369/1990 Zb.“) a z ostatných zákonov právne upravujúcich dôležité spoločenské vzťahy v územnej samospráve.
(3) O otázkach, ktoré neupravuje tento rokovací poriadok, ako aj o ďalších zásadách rokovania a svojich vnútorných veciach rozhoduje obecné zastupiteľstvo podľa zák. č. 369/1990 Zb., resp. podľa rozhodnutia na zasadnutí obecného zastupiteľstva tak, že dáva o nich hlasovať.
(1) Obecnému zastupiteľstvu patria funkcie spojené s výkonom vyhradenej pôsobnosti a právomoci podľa §11 zák. č. 369/1990 Zb. Obecné zastupiteľstvo rozhoduje aj o ďalších dôležitých otázkach obecného, príp. regionálneho významu, ktoré upravujú osobitné zákony, ak to vyžaduje právny záujem orgánov obecnej samosprávy, alebo občanov Obce Kosorín. Obecné zastupiteľstvo si môže vyhradiť rozhodovanie aj o ďalších otázkach, ktoré nepatria do jeho vyhradenej pôsobnosti, bez ohľadu na rozdelenie pôsobnosti stanovené organizačným poriadkom, resp. inými vnútro - organizačnými normami Obce Kosorín.
(2) Nesmie však pritom zasiahnuť do výhradnej právomoci starostu obce (§ 13 zák. č. 369/1990 Zb.).
(1) Prvé zasadnutie obecného zastupiteľstva zvolá starosta zvolený v predchádzajúcom volebnom období tak, aby sa uskutočnilo do 30 dní od vykonania volieb (§12 odstavec (1)).
(2) Ak starosta nezvolá zasadnutie obecného zastupiteľstva podľa §3 odseku (1) rokovacieho poriadku zasadnutie obecného zastupiteľstva sa uskutoční 30. pracovný deň od vykonania volieb (§12 odstavec (3)). Ak starosta na tomto obecnom zastupiteľstve nie je prítomný alebo ho odmietne viesť zasadnutie obecného zastupiteľstva vedie zástupca starostu alebo iný poslanec poverený obecným zastupiteľstvom.
(3) Prvé zasadnutie obecného zastupiteľstva otvorí a vedie starosta zvolený v predchádzajúcom období až do zloženia sľubu novozvoleného starostu.
(4) Následne po schválení programu informuje poverený člen volebnej komisie zasadnutie obecného zastupiteľstva o výsledkoch volieb.
(5) Novozvolení poslanci zložia sľub podľa §26 a následne novozvolený starosta podľa § 13 odstavec (2) a po zložení sľubu prevezme vedenie obecného zastupiteľstva.
(6) Zvolený starosta ďalej vedie prvé obecné zasadnutie obecného zastupiteľstva podľa obecným zastupiteľstvom schváleným programom.
(1) Prípravu rokovania obecného zastupiteľstva organizuje starosta obce s poslancami a ďalšími orgánmi zriadenými obecným zastupiteľstvom, ako aj so záujmovými združeniami občanov.
(2) Prípravu zasadnutia obecného zastupiteľstva začína starosta, podľa plánu najmenej 10 dní pred vymedzeným termínom a určí:
- spôsob prípravy materiálov a zodpovednosť za ich vypracovanie, prípadne
vyžiadanie stanoviska, alebo odbornej expertízy od príslušného orgánu.
(3) Materiály určené na rokovanie obecného zastupiteľstva sa vypracúvajú vecne a časovo tak, aby umožnili prijať podľa povahy veci uznesenie obecného zastupiteľstva, resp. nariadenie obce. Ak nie je na programe rokovania prejednanie nariadenia obce, predloží sa jeho úplné znenie, vrátane osobitne zdôvodnených podmienok účinnosti, dôvodov a dopadov na situáciu v obci.
(4) Komisie ako poradné, iniciatívne a kontrolné orgány sa podieľajú na príprave materiálov v súlade s kompetenciami vymedzenými obecným zastupiteľstvom.
(5) Materiály, resp. odborné podklady a iné písomnosti na rokovanie obecného zastupiteľstva zabezpečuje obecný úrad a predkladá ich na zaujatie stanoviska.
(1) Program rokovania sa oznamuje a zverejňuje aspoň 3 dni pred zasadnutím obecného zastupiteľstva §12 ods. (4), alebo aspoň 24 hodín pred jeho konaním, ak ide o mimoriadne zasadnutie.
(2) Prvým bodom programu je schválenie programu zasadnutia obecného zastupiteľstva. Ak starosta odmietne dať hlasovať o návrhu programu zasadania obecného zastupiteľstva alebo o jeho zmene, stráca právo viesť zasadnutie obecného zastupiteľstva, ktoré ďalej vedie zástupca starostu (§12 odstavec (5)) ak nie je prítomný alebo odmietne viesť zasadnutie obecného zastupiteľstva vedie ho iný poverený poslanec obecného zastupiteľstva.
(3) Ďalším bodom programu je kontrola uznesení a odpovede na dopyty poslancov z predchádzajúceho rokovania, ak neboli zodpovedané písomne.
(4) Návrh ostatných bodov programu a ich poradia predkladá starosta na základe vlastných návrhov, doporučení, návrhov jednotlivých komisií a jednotlivých poslancov.
(2) Riadne rokovanie obecného zastupiteľstva sa uskutočňuje podľa potreby, najmenej však raz za tri mesiace (§12 odstavec (1)), spravidla v súlade s plánom práce obecného zastupiteľstva.
(3) Mimoriadne rokovanie môže byť zvolané na prerokovanie závažných úloh, alebo ak o to požiada aspoň jedna tretina poslancov, alebo petíciou skupina obyvateľov obce Kosorín v počte 30 % všetkých oprávnených voličov, a pri slávnostných príležitostiach.
Starosta zvolá zasadnutie Obecného zastupiteľstva, tak aby sa konalo do 15 dní do doručenia žiadosti na jeho konanie.
(4) Zasadnutia obecného zastupiteľstva zvoláva a vedie starosta obce, ak to nie je v rozpore s inými ustanoveniami rokovacieho poriadku.
(5) Zasadnutie obecného zastupiteľstva možno uskutočniť aj vtedy, ak ho starosta nezvolá; v takomto prípade ho môže zvolať zástupca starostu, alebo iný poslanec poverený obecným zastupiteľstvom.
(1) Zasadnutia obecného zastupiteľstva sú zásadne verejné. Okrem poslancov a obyvateľov obce sa zasadania obecného zastupiteľstva môžu zúčastniť ďalšie osoby: zástupcovia vlády Slovenskej republiky, poslanci NR SR, poslanci Európskeho parlamentu, zástupcovia štátnych úradov, ako aj vedúci rozpočtových a príspevkových organizácií a iných právnických osôb obce.
V prípade prerokúvania vecí a informácií chránených podľa osobitných zákonov, sa môže obecné zastupiteľstvo uzniesť na návrh starostu, že zasadnutie, alebo jeho časť je neverejné.
(2) Obecné zastupiteľstvo rokuje vždy v zbore.
Rokovanie vedie starosta, v jeho neprítomnosti zástupca starostu, resp. poverený poslanec.
(3) Starosta otvorí rokovanie v určenú hodinu, najneskôr však v čase, keď je podľa prezentácie prítomná nadpolovičná väčšina všetkých poslancov.
Neúčasť na rokovaní obecného zastupiteľstva sa ospravedlňuje vopred. Dôvod neúčasti sa vyznačí v prezenčnej listine.
(4) V prípade, že sa nezíde dostatočný počet poslancov do pol hodiny po čase určenom na začiatok rokovania obecného zastupiteľstva, alebo ak klesne počet poslancov počas rokovania pod nadpolovičnú väčšinu (pri schvaľovaní uznesení), resp. trojpätinovú väčšinu (pri schvaľovaní všeobecne záväzného nariadenia obce), zvolá starosta do 14 dní nové zasadnutie na prerokovanie celého, prípadne zostávajúceho programu.
(5) V úvode rokovania starosta oznámi počet prítomných poslancov, predloží na schválenie program rokovania, určí zapisovateľa a overovateľov zápisnice. Ak starosta odmietne dať hlasovať o návrhu programu zasadnutie obecného zastupiteľstva alebo o jeho zmene, stráca právo viesť toto zasadnutie obecného zastupiteľstva, ktoré ďalej vedie zástupca starostu. Ak zástupca starostu nie je prítomný alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom (§12 odstavec (5)).
(7) Pokiaľ je k prerokúvanej problematike potrebné predložiť stanovisko, ak obecné zastupiteľstvo zriadilo poradné orgány (komisie), vypočuje vždy ich stanovisko pred prijatím rozhodnutia vo veci, pre ktorú sa poradný orgán zriadil.
(8) Správy, návrhy a ostatné veci, ktoré sú zaradené do programu rokovania, uvedie spravidla starosta alebo príslušný predseda komisie obecného zastupiteľstva (ak ide o jej správy, alebo návrhy) alebo hlavný kontrolór.
(9) V súvislosti s prerokúvaným bodom programu udelí starosta slovo poslancovi ak o slovo požiada. Ak starosta neudelí slovo poslancovi stráca právo viesť zasadnutie obecného zastupiteľstva, ktoré ďalej vedie zástupca starostu. Ak zástupca starostu nie je prítomný alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom (§12 odstavec (6)).
Ak na rokovaní požiada o slovo poslanec NR SR, poslanec Európskeho parlamentu, zástupca vlády, alebo predstaviteľ štátnej správy, predsedajúci mu slovo vždy udelí.
(10) Účastníci sa môžu hlásiť o slovo už pred začatím, alebo počas rokovania do doby, kým poslanci nerozhodli o ukončení diskusie.
Obecné zastupiteľstvo sa môže uzniesť, že prihlásený do diskusie nemôže hovoriť v tej istej veci dvakrát, prípadne limitovať dĺžku vystúpenia maximálne na 4 minúty.
(11) Účastníci nesmú rušiť starostu, ani iného rečníka pri jeho prejave, ak mu bolo udelené slovo.
V prípade, že nehovorí k veci, môže mu predsedajúci odňať slovo s tým, že na jeho požiadanie dá o tomto rozhodnutí hlasovať poslancom.
(12) Ak predloží starosta obecnému zastupiteľstvu na prerokovanie uznesenie, ktorého výkon pozastavil z dôvodu, že je pre obec zjavne nevýhodné, môže obecné zastupiteľstvo toto uznesenie trojpätinovou väčšinou hlasov všetkých poslancov potvrdiť; ak obecné zastupiteľstvo uznesenie nepotvrdí do dvoch mesiacov od jeho schválenia, uznesenie stráca platnosť.
(13) Každý poslanec obecného zastupiteľstva má právo prerušiť diskutujúceho faktickou poznámkou.
Faktická poznámka musí vždy korešpondovať s témou diskusného príspevku.
Faktická poznámka nesmie presiahnuť dĺžku dvoch viet, resp. 30 sekúnd. V prípade, že faktická poznámka presiahne zhora uvedený limit, predsedajúci odoberie hovoriacemu slovo.
Počet faktických poznámok je max. 3 k danému problému.
(15) Na slávnostnom zasadnutí obecného zastupiteľstva a pri štátoprávnych aktoch (napr. na slávnostných zhromaždeniach pri príležitosti rokovaní s významnými osobnosťami, ktoré navštívia obec a pod.) starosta môže používať insígnie.
(16) Obecné zastupiteľstvo určí najneskôr 90 dní pred voľbami na celé funkčné obdobie rozsah výkonu funkcie (úväzku) starostu.
(1) Návrhy uznesení obecného zastupiteľstva sa pripravujú súčasne s predkladanými materiálmi.
(2) Uznesenia obecného zastupiteľstva sa formulujú stručne s menovitým určením nositeľov úloh z nich vyplývajúcich s termínmi pre ich splnenie.
(3) Uznesením obecného zastupiteľstva sa ukladajú úlohy spravidla komisiám, poslancom obecného zastupiteľstva, hlavnému kontrolórovi.
(4) Pri príprave všeobecne záväzného nariadenia obce sa postupuje obdobným spôsobom ako pri príprave návrhov uznesení s tým, že obecné zastupiteľstvo, resp. starosta môže v jednotlivých prípadoch stanoviť odlišný účelný postup.
(1) Návrhy na uznesenie obecného zastupiteľstva predkladá starosta obce alebo predseda komisie.
(3) V prípade, že predložený návrh uznesenia je v dvoch variantoch, alebo viacerých alternatívach, hlasuje obecné zastupiteľstvo najprv o návrhu predkladateľa.
(5) Hlasuje sa verejne – spravidla zdvihnutím ruky.
(6) V ostatných prípadoch postačuje nadpolovičná väčšina prítomných poslancov obecného zastupiteľstva.
(7) Uznesenie obecného zastupiteľstva podpisuje starosta do 10 dní od ich schválenia a určení overovatelia.
(8) Uznesenie obecného zastupiteľstva sa zverejní spôsobom v mieste obvyklým
(na úradnej tabuli, rozhlase, Web stránke obce a pod.).
(1) Na plnenie úloh samosprávy obce alebo ak to ustanovil zákon, vydáva obec všeobecne záväzné nariadenia (najmä § 6 zák. 369/1990 Zb. o obecnom zriadení v znení zmien a doplnkov).
Nariadenie obce nemôže byť v rozpore s Ústavou SR, ústavnými zákonmi, zákonmi a medzinárodnými zmluvami, s ktorými vyslovila súhlas Národná rada SR a ktoré boli ratifikované a vyhlásené spôsobom ustanoveným zákonom.
(5) Nariadenie obce je schválené, ak zaň hlasuje väčšina prítomných poslancov obecného zastupiteľstva.
(7) Návrh VZN zverejní obec na úradnej tabuli a na web stránke www.kosorin.sk v obci najmenej 15 dní pred rokovaním Obecného zastupiteľstva.
(8) Všeobecno záväzné nariadenie sa musí vyhlásiť vyvesením nariadenia na dobu najmenej 15 dní na úradnej tabuli v obci a na web stránke obce www.kosorin.sk; Všeobecno záväzné nariadenie nadobudne účinnosť 15. dňom od vyvesenia, ak v ňom nie je ustanovený neskorší začiatok účinnosti.
(1) Obecný úrad rozpracúva, zabezpečuje a kontroluje plnenie úloh vyplývajúcich z uznesení obecného zastupiteľstva v úzkej súčinnosti so starosta.
Dopyty (interpelácie) poslancov
(1) O rokovaní obecného zastupiteľstva sa spíše zápisnica, ktorá obsahuje záznam o tom, kto viedol rokovanie, počet prítomných poslancov, schválený obsah programu rokovania a prijaté uznesenia.
Zápisnicu z rokovania podpisuje starosta, určení overovatelia.
Zápisnica sa musí vyhotoviť do 5 dní od konania obecného zastupiteľstva.
(2) Všetky materiály z rokovaní obecného zastupiteľstva sa archivujú.
(1) Rokovací poriadok, zmeny a doplnky tohto rokovacieho poriadku schvaľuje obecné zastupiteľstvo nadpolovičnou väčšinou všetkých poslancov obecného zastupiteľstva.
(2) Poslanci obecného zastupiteľstva a ostatné subjekty, ktorým z tohto poriadku vyplývajú povinnosti, sú povinní riadiť sa týmto rokovacím poriadkom a dôsledne dodržiavať jeho ustanovenia.
(3) Tento rokovací poriadok bol schválený Obecným zastupiteľstvom Uznesením č. 36/C/2/2010 dňa 25/8/2010.
(4) Rokovací poriadok nadobúda účinnosť dňom 25/8/2010.
(5) Dňom účinnosti tohto poriadku sa ruší Rokovací poriadok Obecného zastupiteľstva v Kosoríne zo dňa 17/2/2007.
(6) Rokovací poriadok bol doplnený uznesením Obecného zastupiteľstva č. 46/2011.
(7) Rokovací poriadok bol zmenený uznesením Obecného zastupiteľstva č. 246/2013 zo dňa 27.6.2013.
V Kosoríne dňa, 8.7.2013
Zverejnené 8.7.2013
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 20.03.2019 16:33:50

References: § 11
 § 12
 §11
 §3
 §26
 § 13
 §12
 § 6